Diari Oficial de la Generalitat Valenciana


Sumari del DOGV 9891, del 12-07-2024 (2024/6793)

ACORD de 9 de juliol de 2024, del Consell, pel qual s'autoritza una transferència de crèdit, del capítol 4 i 6 del programa 421E00 Avaluació, Innovació i Qualitat Educativa, al capítol 2 del mateix programa, de la Conselleria d'Educació, Universitats i Ocupació per import de 180.000 euros. (Expedient 09.027/24).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9891

Data del DOGV
:   12-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/6793

CVE
:   HVAV-E-8058-6306

Data del document
:   09-07-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Per Resolució de 13 de març de 2024, (DOGV 15.03.2024) de la Conselleria d'Educació, Universitats i Ocupació, es convoca el projecte d'innovació de biblioteques escolars Biblioinnova’t per als centres docents de titularitat pública de la Generalitat Valenciana per al curs 2023-2024. Esta convocatòria pretén canviar el concepte de biblioteca com a espai on sol es fomenta la lectura per a anar més enllà i convertir-la en un espai on es llig, s'investiga, s'aprén, es col·labora i s'innova. També es tracta de superar la idea de biblioteca com un espai físic únic en el centre i que es considere com un conjunt organitzat d'espais i d'activitats que afavorisquen la participació de tota la comunitat educativa.

D'altra banda , a la Direcció General d'Innovació i inclusió Educativa li corresponen les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'innovació i inclusió educatives i per això, planteja la necessitat d'una nova convocatòria per al curs escolar 2024-2025, previsiblement en l'últim trimestre de l'any, imputant-se les obligacions derivades d'este expedient al capítol 2 del programa pressupostari 421E00, sent per això necessari per al seu finançament, ampliar el crèdit assignat al capítol 2 d'este programa per a l'exercici 2024.

Considerant que l'educació és un servei públic de caràcter fonamental, i a la vista de la previsió continguda en l'article 49.1.c de la Llei 1/2015 de 6 de febrer, d'hisenda pública, del sector públic instrumental i de subvencions sobre la possibilitat de transferir crèdits des d'operacions de capital a operacions corrents en el cas que la transferència afecte a serveis públics fonamentals, per al seu finançament, la Conselleria d'Educació, Universitats i Ocupació proposa incrementar el capítol 2 del programa pressupostari 421E00 per import de 180.000 euros, mitjançant la transferència de disponibilitats existents en el Capítol 6, subprojecte QR02000003, ja que no estan vinculats a compromisos pendents, ni a finançament condicionat i la supressió de la línia de subvenció de concurrència competitiva S1478 Foment de la Investigació i Implantació de Metodologies d'Innovació Educativa del capítol 4, totes dues del mateix programa pressupostari 421E00.

A este efecte, i en virtut del que es disposa en l'article 49 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions i en els articles 21 i 23 de Llei 8/2023 de pressupostos de la Generalitat per a l'exercici 2024, a proposta de la Conselleria d'Hisenda, Economia i Administració Pública, el Consell:

ACORDA

*Primer*

Autoritzar una minoració de crèdit en l'aplicació B60066083.421E00.4 per import de 80.000 euros, que suposa la supressió de la línia de subvenció de concurrència competitiva S1478, de l'annex de subvencions i transferències corrents, capítol 4, del programa 421E00 Avaluació, Innovació i Qualitat Educativa, d'acord amb el següent detall:

|  |  |  |  |
| --- | --- | --- | --- |
| *Codi línia* | *Denominació* | *Dotació inicial* | *Dotació final* |
| S1478 | Foment de la Investigació i Implantació de Metodologies d'Innovació Educativa | 80.000 | 0 |

  

*Segon*

Autoritzar una minoració de crèdit en l'aplicació i per l'import que es detalla a continuació, que implica la supressió del projecte QR020 del capítol 6, del programa 421E00 Avaluació, Innovació i Qualitat Educativa:

|  |  |  |
| --- | --- | --- |
| *Aplicació Pressupostària* | *Import* | *Projecte* |
| P99495800.421E00.6 | 100.000 | QR020 |

  

*Tercer*

Autoritzar un increment de crèdit en l'aplicació  i per l'import que es detalla a continuació:

|  |  |
| --- | --- |
| *Aplicació pressupostària* | *Import* |
| Q85869674.421E00.2 | 180.000 |

  
  

València, 9 de juliol de 2024

SUSANA CAMARERO BENÍTEZ

Consellera secretària